1
Сыт тэмакъкIыхьхэм Iэщэ зэращIынур? Сыт тэмакъкIэщIхэм бий къыщIалъыхъуэр? Благъэ зиIэр блэм щыремышынэ.
ЩIэныгъэ лъагэм теIэбар мылъку хуэныкъуэж? ЩэныфIэм сыт дыщэхэкIкIэ зыщIигъэщIэращIэр? Зыгуэрым хуэIэзэмэ, сыт къулыкъу зэрищIынур?
2
ЩэныфIэм акъылыншэ теIукIащ; цIыху зэтетым - къызэфIэщIыжа; пэжым – нэпсей; хахуэм – гущIэгъуншэ; хьэрэмыгъэншэм – жыжьэ нэмыс; нэмыс хэлъу псалъэм - лIыгъэншэ; жьакIуэм - псалъэрей. ЩыIэу пIэрэ цIыху нэс; кIэрымылъ гуэр кIэрамылъхьауэ цIыху икIэхэм?
3
Зэм щIым ущыукIурийуэ ущыжеинкIи хъунщ; зэм – пIэ щабэм; зэм –бгъуэтIамэ къэбулъэпхъэщынщи лъабжьэхэкIкIэ зыбгъэнщIынщ; зэми – ерыскъы хэплъыхьакIэ; дыгъуасэ щыгъын ныкъуэлажьэ пщыгъащ, нобэ зыкъуохыпэ. ЩылIэи щытхъэи гу зыкIуэцIылъыр къимыкIуэту и плъапIэм хуокIуэ.
4
ЩIэныгъэ зимыIэр арэзы пщIыну тыншщ жыпIэмэ, цIыху Iущыр арэзы пщIыну нэхъ тыншыжщ. Ауэ езы Тхьэшхуэми арэзы техъуэнукъым псом нэхърэ нэхъыбэ ищIэу къызыщыхъуж акъылыншэр.
5
Мэхьэнэншэр ехужьэжын хуейщ, щIэныгъэкIэ гъэщIэрэщIами. ДыщэхэкI кIэрыщIа щхьэкIэ, блэм ущышынэн къанэрэ?
6
Щымыр бзагуэ къафIэщIынущ; жьакIуэр – зи жьэ зэщIэмыхьэ псалъэрейуэ; гъунэгъуу щытыр – нэмысыншэу; IукIуэтар - гу зыкIуэцIымылъу; тэмакъкIыхьыр - шынэкъэрабгъэу; тэмакъкIэщIыр – къызыхэкIар мыщIагъуэу. ЩэныфIагъым и щэхур бзыщIащ, псори зыщIэ цIыхушхуэхэми къаIэрыхьэкъым.
КъыкIэлъыкIуэнущ
